На основу члана 63. став 2. Закона о планирању и изградњи ("Службени гласник РС" број 72/09, 81/09 - испр., 64/10 - одлука УС, 24/11, 121/12, 42/13-одлука УС, 50/13 - одлука УС, 98/13 - одлука УС, 132/14, 145/14, 83/18, 31/19, 37/19-др.закон, 9/20, 52/21 и 62/23) и чл. 91. и 92. Правилника о садржини, начину и поступку израде докумената просторног и урбанистичког планирања ("Службени гласник РС" број 32/2019) **Градска управа за урбанизам и грађевинске послове Града Новог Сада** оглашава

**ЈАВНИ ПОЗИВ ЗА ПРЕЗЕНТАЦИЈУ**

**Урбанистичког пројекта урбанистичко-архитектонске разраде локације изградње станице за снабдевање горивом моторних возила на КП 3365/4 К.О. Нови Сад I**

 Јавна презентација Урбанистичког пројекта урбанистичко-архитектонске разраде локације изградње станице за снабдевање горивом моторних возила на КП 3365/4 К.О. Нови Сад I (наручилац израде DARZAL KOMERC D.O.O.-Беочин) који је израђен од стране ''ТERMOINŽINJERING'' DOO, Зрењанин, Драгице Правице 52 одржаће се радним данима у периоду **од 28. марта до 03. априла 2025. године**, од 10,00 до 13,00 часова, у згради Градске управe за урбанизам и грађевинске послове, Школска број 3, Нови Сад, у канцеларији број 32 на II спрату као и на интернет адреси: www.novisad.rs/gradska-uprava-za-urbanizam-i-gradjevinske-poslove-0

Позивају се сва заинтересована правна и физичка лица да изврше увид у Урбанистички пројекат, као и да у току трајања јавне презентације доставе своје примедбе и сугестије у писаном облику Градској управи за урбанизам и грађевинске послове или путем електронске поште на адресу: planiranje@uprava.novisad.rs.

За давање обавештења о јавнoj презентацији неопходно је обратити се Нади Милић, овлашћеном лицу од стране Градске управе за урбанизам и грађевинске послове.

Комисија за планове Скупшине Града Новог Сада ће размотрити пристигле примедбе у току јавне презентације и извршити проверу усклађености урбанистичког пројекта са планском документацијом.